《补史十忠诗 其九 少傅枢密使张公》
宋代·刘埙

士有守节死，岂以责武夫。武夫尚能奇，消得银管书。

何许熊虎尚，铁面美髯须。护寒久枕戈，赴难甘捐躯。

金山定活著，志愿嗟违初。江心集群策，炎精回一嘘。

间关障海滨，万死存赵孤。时也可奈何，北风散樯乌。

漂漂竟何之，无乃膏鲸鱼。渭滨多贵将，反笑斯人迂。

作者简介：刘埙（壎xūn 1240-1319）字起潜，号水云村。学者称水村先生。江西南丰人。南丰著名文人隐士刘镗之侄。宋末元初学者、诗人、评论家。